b"\n_START_ARTICLE_\nC\xc3\xa8l\xc2\xb7lula caliciforme\n_START_PARAGRAPH_\nLes c\xc3\xa8l\xc2\xb7lules caliciformes (tamb\xc3\xa9 anomenades c\xc3\xa8l\xc2\xb7lules cervicals) s\xc3\xb3n c\xc3\xa8l\xc2\xb7lules glandulars o gl\xc3\xa0ndules unicel\xc2\xb7lulars secretores de mucositat, presents en els revestiments epitelials de les mucoses de les vies respirat\xc3\xb2ries i del sistema digestiu. La mucositat produ\xc3\xafda per aquestes c\xc3\xa8l\xc2\xb7lules \xc3\xa9s secretada a la llum del t\xc3\xbabul en q\xc3\xbcesti\xc3\xb3 pel sistema d'exocitosi i dilu\xc3\xafda amb aigua amb la finalitat de revestir l'epiteli exposat a accions nocives presents en els tubs digestius o respiratoris. Tenen la important funci\xc3\xb3 de mantenir humida i evitar la dissecaci\xc3\xb3 de l'epiteli, en particular en les vies a\xc3\xa8ries._NEWLINE_Les c\xc3\xa8l\xc2\xb7lules caliciformes, com el seu nom ho indica, tenen forma de calze per\xc3\xb2 invertides. L'extrem intern (basal) est\xc3\xa0 en contacte amb la membrana basal de l'epiteli i \xc3\xa9s on es localitza el nucli de la c\xc3\xa8l\xc2\xb7lula."